टिप्पणियाँ प्रायोजित न करें , यानी जो आपके पोस्ट पर टिप्पणी करें आप केवल उन्हीं ब्लोग्स पर जाकर टिप्पणी न करें, अपितु उन चिट्ठों पर भी जाएँ जहां अच्छी सामग्रियां प्रस्तुत की गयी हो । जब आप अच्छी सामग्रियों की ईमानदारी पूर्वक प्रशंसा करेंगे तो आपको अच्छे और सकारात्मक चिट्ठाकारों का सानिध्य सुख प्राप्त होगा , जिससे आपको आतंरिक शान्ति-सुख-संतुष्टि का एहसास होगा । ऐसे मित्र अवसरवादी नहीं होते जो अच्छे लेखन की प्रशंसा और आलोचना की जगह नेक सलाह देते हैं ।